cyanic-selkie/wikianc huggingface dataset:
Einar Riegelhuth Koren
Karriere
Einar Riegelhuth Koren var strekspiller. Opp gjennom karrieren spilte han for Runar, Haslum og danske FCK Håndbold. Han debuterte på det norske landslaget mot Danmark 18. november 2006. Han ble hentet inn i den norske troppen til EM 2010 etter det innledende gruppespillet, som erstatning for skadede Stian Vatne.
Klubb
Med den danske klubben FCK Håndbold ble Koren dansk cupmester i 2010.
Individuelt
Koren ble kåret til Årets spiller i Norge sesongen 2008/09.
Familie
I 2011 giftet han seg med håndballspilleren Linn-Kristin Riegelhuth Koren.
Elgheia
Elgheia er et høydepunkt i Aurskog-Høland kommune i Akershus, mellom tettstedene Aurskog, Lierfoss, Bjørkelangen og Fosser. Det har en høyde på 385 meter over havet og er med dette det nest høyeste punktet i Aurskog-Høland.
Det er et branntårn på Elgheia, med utsikt vidt omkring. Det er blant annet mulig å se Holmenkollen og i klarvær også Gaustatoppen 158 km unna fra Elgheiatårnet. Brannvakttårnet på Elgheia er i dag et yndet mål for turgåere både sommer og vinter i Aurskog-Høland.
Branntårnet på Elgheia ble reist sommeren 1939 som ett av flere vakttårn i Akershus, finansiert av skogforsikringsselskapet Skogbrand. Tårnet ble tatt i bruk 3. april 1940, dager før krigen kom til Norge. Tårnet var bemannet etter behov når det var tørr skogbunn i perioden 1940 til 1956. Antall vaktdøgn varierte fra bare to i 1953 til 112 tørkesommeren 1947. Mest vanlig var en bevoktning på 30-40 døgn hver sesong. Driften av tårnet ble administrert av Akershus Skogselskap.
Paroșeni kullkraftverk
Paroșeni kullkraftverk (rumensk: Centrala Termoelectrica Paroșeni) er et varmekraftverk i Hunedoara fylke i det vestre Romania. Det ligger ved elva Jiu og har en installert produksjonskapasitet på 300 MW, fordelt på tre blokker á 50 MW hver, og én blokk på 150 MW.
Brenselstypen er brunkull, lignitt, og andre typer lav-bitumenøst kull.
De totale CO2-utslippene i 2008 var ca. 970 900 tonn, mens det samme årets kvote var 787 000 tonn.
Kharkiv oblast
Kharkiv oblast (ukrainsk: Харківська область) er en provins (oblast) i Ukraina. Provinsens areal er 31 400 km². I 2006 hadde Kharkiv oblast 2 830 529 innbyggere og administrasjonssenteret ligger i byen Kharkiv.
Brǎila kraftverk
Brǎila kraftverk  (rumensk: Centrala Termoelectrica Brǎila) er et varmekraftverk i byen Brǎila i Brǎila fylke i det historiske Muntenia, i Romania. Det ligger ved elva Mureș og har en installert produksjonskapasitet på 960 MW, fordelt på tre blokker á 210 MW hver, og én blokk på 330 MW.
Kharkiv oblast
Provinsen ligger øst i Ukraina og grenser til Russland i nord, Luhansk oblast i øst, Donetsk oblast i sørøst, Dnipropetrovsk oblast i sørvest, Poltava oblast i vest og til Sumy oblast i nordvest.
Brǎila kraftverk
Utbyggingen skjedde fra 1966 til 1971. Brenselstypen er brunkull, kull, og naturgass.
Utslippet av CO2 var 334 000 tonn i 2005.
VM i ishockey for menn 1933
VM i ishockey 1933 var det 7. verdensmesterskapet, arrangeret av Det internasjonale ishockeyforbundet (IIHF) og det var også det 18. europamesterskapet i ishockey for landslag. Turneringen ble arrangert i Tsjekkoslovakia fra 18. til 26. februar og kampene ble spilt i hovedstaden Praha.
I forhold til året før blev VM avviklet på ny måte. Av de 12 nasjonene som deltok var Canada og USA, gull- og sølvmedaljevinner fra forrige VM, direktekvalifisert til mellomrunden. De resterende ti lagene spilte først en innledende runde i tre puljer der de to beste lagene gikk videre til mellomrunden.
Canada som hadde vunnet seks strake VM-gull tapte finalen mot USA med 2-1 og dermed var deres seiersrekke brutt. USA ble verdensmestere for første gang og hjemmelaget Tsjekkoslovakia ble bronsemedaljører i VM og vant europamesterskapet.
Calista Flockhart
Calista Kay Flockhart (født 11. november 1964 er en amerikansk skuespiller som blant annet har spilt i TV-seriene Ally McBeal og Brothers & Sisters.
Bøleråsen skole
Bøleråsen skole er en barneskole på Langhus i Nordre Follo kommune som ble åpnet i 1993.
Skolen er en 3-parallellers barneskole med 433 barn og 53 fast ansatte.
Rektor er Sigrid Skaarer Hjemmen, som overtok for Anne Melsom.
Vederlax kommune
Vederlax (finsk: Virolahti) er en kommune i landskapet Kymmenedalen i Finland. Kommunen har cirka 3 600 innbyggere og et areal på 376,23 km² hvorav 4,27 km² er vann. Vederlax er en finskspråklig kommune som grenser til kommunene Fredrikshamn og Miehikkälä. I øst grenser kommunen til Russland (Vyborgskij rajon). Nærmeste tettsted på russisk side er Kondratjevo (russisk: Кондратьево), som før 1944 het Säkkijärvi.
99.9 Radio Norwich
99.9 Radio Norwich er en britisk radiostasjon i Norwich i Norfolk.
Vederlax kommune
Vederlax tapte rundt 20 % av sitt areal i vinterkrigen. Ved krigsavslutningen i 1944 ble over 100 km² av kommunen avstått til Russland.
99.9 Radio Norwich
Radiostasjonen er en del av Tindle Radio Group, eierne av nabokanalene North Norfolk Radio og «The Beach». Stasjonen var kjent som Crown FM i den 28-dagers prøvesendingen som de hadde krav på i henhold til restricted service licence (RSL).
Vederlax kommune
På grensen mot Russland ved E18 ligger grensestasjonen Vaalimaa. Antall grensepasseringer lå i 2007 på 2,7 millioner.
99.9 Radio Norwich
Historie
Crown FM kringkastet for første gang 3. juli 1999 i denne prøvetiden (RSL) på 107,3 MHz FM via en radiomast på Mousehold Heath. Radiokanalen fikk også 28-dagers prøvesendingopp mot jul 1999, 2000 og 2001, og fra 26. april til 23. mai 2003. Ofcom, regulerings- og konkurransemyndigheten i Storbritannia, kunngjorde den 8. desember 2004 en langvarig radiolisens for Norwich og områdene rundt. Da søkefristen var utgått, var det fem søkere: Lite FM Norwich (fra Forward Media Ltd), Norwich 99.9 FM (fra Wireless Group), NRG fm (fra Archant Regional) og Today FM (fra UKRD Group). 9. juni 2005 kunngjorde Ofcom at Crown FM hadde vunnet lisensen for en tolvårsperiode.
Stasjonen begynte prøvesendinger den 31. mai 2006 i fire uker fra en sender ved landsbyen Stoke Holy Cross ved Poringland i Norfolk. 29. juni 2006 åpnet kanalen under navnet 99.9 Radio Norwich med slagordet The New Number For Norwich.
Tom Kay åpnet offisielt 99.9 Radio Norwich klokken 08.30 med sangen «Good Times», sunget av bandet Chic i 1979.
Hindutempel
Hindutempel er et åndelig hus for hinduer. Husets struktur er spesielt formgitt for religiøse og åndelige aktiviteter. I mange indiske språk er et hinduisk tempel kjent som et mandir. Det er også kjent som Devasthana (kannada ದೇವಸ್ಥಾನ) eller Gudi (kannada ಗುಡಿ) i Karnataka eller Kovil (tamilsk கோயில்) eller Alayam (tamilisk ஆலயம்) på tamil.
Ordet mandir er avledet fra et gammelt sanskrit navn for Guds hus. Man som symboliserer det indre «jeg» mens dir betyr bosted. I mange hinduiske tekster er Herren beskrevet som «den indre jeg» eller i andre ord som «den indre samvittighet».
Et hindutempel kan være en adskilt del av et hus, eller bare et hjørne  av et rom. Mange praktiserende hinduer har et mandir i sitt hjem for daglig dyrkelse og meditasjon.
En viktig egenskap ved alle hindutempler er   statuer eller bilder av den   guddommen  tempelet er viet til. Slike statuer og bilder blir ikke  forvekslet med guddommen, men oppfattes som et fysiske uttrykk for den guddommelige kraft. Templene er vanligvis dedikert til en bestemt hovedguddom og andre underordnete guddommer assosiert med hovedguddommen. Likevel kan noen mandirer være dedikert flere guddommer.
Faste bygninger for religiøse ritualer ble antakelig ikke oppført av hinduer før rundt vår tidsregnings begynnelse. De eldste bevarte templene er fra ca. 500 år e.kr. Det har siden utviklet seg en rekke regionale byggestiler, men alle  omgir en innerste helligdom, ofte omgitt av flere mindre helligdommer.
Fyrster og andre prominente personer viser ofte sin makt og innflytelse ved å oppføre eller utsmykke  templer.
Man tar av seg skoene før man går inn i et tempel. Ved inngangen henger ei klokke som man ringer med for å varsle sin ankomst. Inne i tempelet er det flere soner konsentrisk rundt en innerste helligdom. Det er vanlig å gå rundt templelet medsols. Ved spesielle høytider bæres gudebildet, det fysiske symbolet for den evige kraft tempelet representerer, rundt selve tempelbygningen. Det er vanlig å vise respekt for tempelet og guddommen(e) i det, ved å bøye seg og si fram bønner eller synge mantraer. Ofte er det også musikere som framfører åndelige sanger i tempelet, og brahminprester som resiterer avsnitt fra vedaene, hinduismens hellige skrifter. Det er vanlig å ofre blomster, røkelse, frukt, melk og krydder foran gudebildet. Slike gaver blir seinere delt ut til menigheten som et hellig måltid,prasad.
Dyreofringer blir bare praktisert i noen ganske få tempeler, gjerne slike som er viet til inkarnasjoner av gudinna Kali. Det finnes en del hindutempler i Norge, noen av dem er bygd i noe som ligner et vanlig hus og som blir malt i hellige farger (rød&hvit) dekorert i striper. Andre er til i bygninger som f.eks: lagerbygg som blir leid av menighetene.
Norges første hindutempel bygges ved Rommen skole og Rommen golfbane i Oslo. Bygningen er antatt til å være ferdig til sommeren i 2020.
Iljusjin Il-86
Iljusjin Il-86 (NATO-kallenavn Camber) er et russisk bredbuks passasjerfly utviklet av Iljushin for mellomdistanseruter. Prototypen fløy første gang 22. desember 1976 og flyet ble først tatt i bruk i desember 1980. I alt 103 fly ble bygget før produksjonen stoppet i 1994, inkludert fire for militært bruk.
Justin Francis Rigali
Justis Francis Rigali (født 19. april 1935 i Los Angeles i USA) er en av den katolske kirkes kardinaler, og tidligere erkebiskop av Philadelphia.
Iljusjin Il-86
Iljusjin Il-86 har et mannskap på fem og en passasjerkapasitet på opptil 350 passasjerer. Flyet er utstyrt med fire KKBM NK-86 turbofan-motorer med en ytelse på 127,5 kN hver som gir en marsjfart på mellom 900 km/t og 950 km/t.
Justin Francis Rigali
Bakgrunn
En av hans søstre ble nonne, og hans bror Norbert ble jesuittprest. Justin studerte filosofi og teologi på erkebispedømmets Los Angeles' seminarer Los Angeles College, Our Lady Queen of Angels Seminary i San Fernando, St. John's College og St. John's Seminary i Camarillo.
Iljusjin Il-86
Eksterne lenker
Ilyushin Il-86
Justin Francis Rigali
Prest
Han ble presteviet for erkebispedømmet Los Angeles i 1961. Deretter var han hjelpeprest i sognet Saint Raymond i Downey. Senere i 1961 begynte han på North American College i Roma og begynte studier i kirkerett ved det pavelige universitet Gregoriana. Der tok han i 1964 doktorgraden i kirkerett. Han var hjelpeprest i Peterskirken i 1962 under de to første sesjonene i Andre Vatikankonsil (1962–65). Sommeren 1964 var han hjelpeprest i sognet St. Madeleine's i Pomona i erkebispedømmet Los Angeles.
SEMA Show
SEMA består per september 2006 av 6 466 selskaper fra hele verden som produserer, promoterer eller selger ettermarkedsutstyr til biler i alle kategorier. Dette inkluderer blant annet kosmetisk tilbehør, deler som øker ytelse og bedrer kjøreegenskapene.
Justin Francis Rigali
Biskop
Han ble i 1985 utnevnt til president (rektor) for Det pavelige diplomatakademi og til titularerkebiskop. Han var den første ikke-italienske lederen for akademiet i dets 284 år lange historie.
Han ble i 1989 utnevnt til sekretær for Bispekongregasjonen i Vatikanet, og i 1990 dessuten til sekretær for kardinalkollegiet.
Han ble i 1994 utnevnt til erkebiskop av St. Louis i USA. Han viste sin interesse for unge mennesker som Kirkens fremtid gjennom en ny vekt på ungdomstjeneste i erkebispedømmet. Han var en aktiv fremmer av kall til preste- og ordensliv og en sterk tilhenger av eukaristisk tilbedelse for alle sognene i erkebispedømmet. Han ble i 2003 utnevnt til erkebiskop av Philadelphia.
Kardinal
Han ble kreert til kardinal i oktober 2003, med Santa Prisca som tittelkirke. Han gikk av med pensjon som erkebiskop av Philadelphia 19. juli 2011, og ble etterfulgt av Charles Chaput.
Episkopalgenealogi
Hans episkopalgenealogi er:
Det norske myrselskap
Det norske myrselskap ble stiftet 11. desember 1902 og hadde som formål «tilgodegjørelse av landets myrer».
På begynnelsen av 1900-tallet opplevde Norge en periode med dårlige arbeidsvilkår og lave lønninger. Det var økonomiske kriser i jordbruket, og industrien var dårlig utbygd og kunne ikke ta imot den økende befolkningsveksten. Myrene var en ressurs, både til oppdyrking og til bruk til tekniske formål. Arbeidsoppgavene i Det norske myrselskap endret seg gjennom de ulike epokene. De første 30 åra stod produksjon av brenntorv og torvstrø, samt myrdyrking i fokus. Senere dreide arbeidet seg mer om jordvern og registrering av landskapstyper, og i perioden 1952-72 var det stor aktivitet omkring fôrproduksjon og fellesbeite.
I 1972 gikk Det norske myrselskap og Selskapet Ny Jord (stiftet i 1908) sammen til Det norske jord- og myrselskap (DNJM). Da ble utvikling på bureisingsfeltene en viktig oppgave. I samsvar med vedtak i Stortinget overtok selskapet Statens jordundersøkelse ved NLH i 1986 og bygde ut sin egen virksomhet, Landbrukets analysesenter, med moderne apparater og utstyr. I 1989 fusjonerte DNJM og GEFO (Institutt for georessurser og forurensningsforskning) til Jordforsk.
Kellys helter
Kellys helter (originaltittel: Kelly's Heroes) er en amerikansk krigskomedie fra 1970 regissert av Brian G. Hutton. Handlingen er lagt til Frankrike i slutten av annen verdenkrig. En gruppe amerikanske soldater iverksetter en dristig operasjon for å stjele 14,000 gullbarrer som befinner seg i et bankhvelv i en fransk by som fremdeles er under tysk okkupasjon. De ledende rollene spilles av Clint Eastwood, Donald Sutherland, Telly Savalas, Don Rickles og Carroll O'Connor.
Filmen har et antikrigsbudskap.
Filmmusikken ble komponert av Lalo Schifrin og utgitt på eget album i 1970. Den korpregede sangen «Burning Bridges» er filmens gjennomgangslåt.
Handling
Handlingen er lagt til det nordøstlige Frankrike, like etter D-dagen i 1944. En gruppe amerikanske soldater, ledet av den degraderte offiseren Kelly, tar en tysk oberst til fange og får via ham greie på 14,000 gullbarrer som er gjemt i en bank noen mil bak tyske linjer. Fast bestemt på å slå kloa i gullet forlater de sin post og starter en dristig fremrykking dit gullet befinner seg. Fremrykkingen går bra til å begynne med, men når de ankommer byen, blir de stilt overfor overlegne tyske tigertanks. Etter en tids kamp forsøker de å inngå en avtale med de tyske styrkene om å dele gullet. Men de har hastverk, siden Kelly og hans menn har vekket begeistring hos en amerikansk general som tror fremrykkingen skjer ut ifra deres kampånd.
Popularitet
Kellys helter ble en moderat suksess i USA. Den innbrakte $5,2 millioner i USA. Den ble sett av drøyt 100,000 på norske kinoer og ble den åttende mest besøkte filmen i 1971. Ifølge The Numbers havnet den på 19. plass over de mest innbringende filmene i USA i 1970.
Produksjonskostnadene var på ca. fire millioner dollar.
Anmelderne
Kellys helter ble forholdsvis godt mottatt av kritikerne, noe som gjenspeiles i at den har fått 77 % på Rotten Tomatoes. Den amerikanske filmkritikeren Leonard Maltin har gitt den 2,5 av 4 stjerner.
VG og Dagbladet gav den terningkast fire.
Annet
Filmen ble innspilt sommeren og høsten 1969. Det meste av opptakene ble gjort i Istria i Kroatia.
Den har mange likhetstrekk med Tre konger fra 1999. Handlingen i denne er lagt til Irak like etter Gulfkrigen i 1991.
Jarnail Singh Bhindranwale
Jarnail Singh Bhindranwale (født 12. februar 1947, død 6. juni 1984) var den kontroversielle lederen av Damdam Taksal som er en religiøs gruppe som består av sikher som er basert i India. Gruppen prøver å spre sine oppfattede verdier av hvordan sikher skal oppføre seg i samfunnet, og er allment oppfattet for å være en støttespiller for dannelsen av staten Khalistan der flertallet av Indias sikher kunne bo.
I Punjab gikk Bhindranwale fra landsby til landsby som misjonær og ba folk å leve etter reglene og prinsippene til sikhene. Han forkynte for misfornøyde unge sikher og oppmuntret dem til å vende tilbake til religionen og oppgi laster som sex, narkotika, alkohol og tobakk. Hans fokus på å kjempe for sikhenes rettigheter appellerte til mange unge sikher. På grunn av sin religiøse bakgrunn som predikant begynte hans tilhengere formelt å kalle ham Bhindranwale Mahapurkh som betydde "den store mann fra Bhindran". Bhindranwale ble den nye lederen av Damdami Taksal da den tidligere lederen Kartar Singh Khalsa døde i en bilulykke den 16. august 1977.
Bhindranwale kjempet aktivt for å få plass i den indiske Kongressen i tre valg. Men på grunn av hans manglende suksess innen politikken har han senere hevdet at han ikke personlig søker om noen plass i noen av de politiske kontorene. Bhindranwales popularitet nådde sitt høydepunkt da han styrtet lederen for det autoritære Shiromani Akali Dal som var det største politiske partiet i Punjab. Bhindranwale utøvet mye makt og de politiske fraksjonene innen det politiske styret i Punjab kunne ikke legge noen store planer uten å ta hensyn til hva Bhindranwales mente om saken.
I 1981 ble Bhindranwale arrestert for hans antatte involvering i drapet på Jagat Narain som var grunnleggeren av en annen religiøs gruppe som het Hind Samachar Group. Han overga seg til politiet men han ble senere løslatt på grunn av mangel på bevis, men Bhindranwale ble holdt øye med av indiske politi-tjenestemenn. Han ble drept av den indiske hæren, som hadde sine ordrer fra Indias statsminister Indira Gandhi som hadde sett seg lei på alle de væpnede militante og deres terroraksjoner som i stor grad rammet sivilbefolkningen hardt. Siden hans død har Bhindranwale vært en kontroversiell figur i den indiske historien. Noen (spesielt sikher) ser på ham som en martyr som kjempet for større rettigheter til sikhene, og andre ser på ham som en militant terrorist og ekstremist.
Candiota kullkraftverk
Candiota kullkraftverk, også kjent under navnet Presidente Médici, er et kullkraftverk under bygging ved byen Candiota i delstaten Rio Grande do Sul i Brasil. Det har en installert produksjonskapasitet på 350 – 446 MW og åpnes tidlig i 2010, etter om lag 40 måneders byggearbeider. Det stod allerede en 127 MW-enhet på stedet.
Brenselstypen er kull. Dette blir landets andre større kullkraftverk etter Jorge Lacerda kullkraftverk. Utbyggingen har skjedd med finansiering fra Folkerepublikken Kina, og utbygger er det kinesiske selskapet Citic International. I tillegg planlegger selskapet Tractebel Energia å bygge ut et anlegg på 340 MW like ved.
Bjørn Skagestad
Han debuterte i 1969 på Det Norske Teatret og spilte roller som Benjamin i August Strindbergs Påske og Konstantin i Anton Tsjekhovs Måken. Skagestad vant en stor seier i dobbeltrollen som keiser Julianus og mystikeren Maximus i den første fullstendige oppsetningen av Henrik Ibsens Kejser og Galilæer (1987). Siden 1988 er han ved Nationaltheatret der han har hatt en rekke betydelige roller, blant annet Helmer i Et dukkehjem, Hjalmar Ekdal og grosserer Werle i Vildanden og assessor Brack i Hedda Gabler av Ibsen, Sganarelle i Molières Don Juan, Don José i Prosper Mérimées Carmen, James Tyrone jr. i Eugene O'Neills Lang dags ferd mot natt, Lange i Bjørnstjerne Bjørnsons Paul Lange og Tora Parsberg, Trigorin i Tsjekhovs Måken og vennen i Jon Fosses Dødsvariasjonar.
På film har Skagestad hatt hovedroller i Min älskade (1979), Liv og død (1980), Forfølgelsen (1981), Martin (1981) og Svarte fugler (1983). I Liv Ullmanns filmatisering av Kristin Lavransdatter (1995) spilte han Erlend. Skagestad hadde også en rolle i TV-serien Vestavind (1994–1995).
Bjørn Skagestad er sønn av teatersjef Tormod Skagestad.
Carl Bergsten
Carl Bergsten (født 10. mai 1879 i Norrköping, død 22. april 1935 i Stockholm) var en svensk arkitekt i overgangen fra nasjonalromantikken til funksjonalismen.
Bergsten avla arkitekteksamen ved Kungliga Tekniska högskolan i 1901 og tre år senere gikk han ut av Kungliga Akademien för de fria konsterna i Stockholm med kongelig medalje. Han fikk et stipendium og reiste til Tyskland og Wien i Østerrike hvor han ble inspirert av den stramme og geometriske arkitekturen.
Han praktiserte hos Isak Gustav Clason og Erik Lallerstedt. I 1912-16 var han redaktør av tidsskriftet Arkitektur og mellom 1917 og 1921 var han ansvarlig for møbelavdelingen på Nordiska Kompaniet. Han tjenestegjorde som bygningsråd i 1925-31 og ble senere professor i arkitektur på Konsthögskolan.
Verk
Carl Bergsten drev eget arkitektkontor 1904-35. I sine tidlige arbeider hentet han inntrykk fra den radikale Wienarkitekturen. Typisk er en rekke arbeider i hjembyen Norrköping hvor han sammen med arkitekten Gunnar Morssing (1878–1946) blant annet utformet utstillingspaviljongene til Kunst- og industriutstillingen i Norrköping 1906 og bygningen for Skandinaviska Enskilda Banken i 1906.
Den tunge teglarkitekturen forandret seg med Liljevalchs konsthall i Stockholm, hvor Bergsten vant med sitt konkurranseutkast i 1913. Bygningen ble oppført i 1914-16 og regnes som den moderne arkitekturens gjennombrudd i Sverige.
Bergstens viktigste arbeider på 1920-tallet ble fullstendig preget av den svenske tjugotalsklassicismen, som også vakte stor internasjonal oppmerksomhet og ble kalt Swedish grace. Til denne perioden hører blant annet den svenske utstillingspaviljongen på Verdensutstillingen i Paris i 1925 og innredningen til fartøyet MS «Kungsholm» i 1927-28. Hans siste arbeid var Göteborgs stadsteater i 1934, der det blir tydelig at Bergsten aldri tok steget fullt ut til funksjonalismen, men forente den med nyklassisismen.
Den hvite løves orden
Den hvite løves orden (tsjekkisk: Řád bílého lva) er en tsjekkisk orden. Den ble innstiftet 7. desember 1922, da landet var en del av Tsjekkoslovakia. Ordenen ble kun tildelt utlendinger. Den hvite løves orden ble etablert som en rent tsjekkisk orden ved lov av 9. juli 1994 og kan etter dette tildeles både tsjekkiske og utenlandske borgere. Den hvite løves orden er Tsjekkias fornemste. Ordenen henter sitt navn fra løven i Tsjekkias riksvåpen, den bøhmiske hvite løven i rødt våpenskjold. Den hvite løves orden tildeles i dag av Tsjekkias president. Den er inndelt i to avdelinger, en sivil og en militær.
Utvikling
Ordenen ble reformert i 1961 og ble etter dette fortsatt bare tildelt utledninger for fortjenester av Tsjekkoslovakia. Samtidig ble ordenstegnene endret til å inkludere Tsjekkoslovakias riksvåpen fra 1960 og forkortelsen «ČSSR», for Den Sosialistiske republikken Tsjekkoslovakia. Tildeling av Den hvite løves orden fortsatte under i årene 1990 til 1993 under Den tsjekkiske og slovakiske føderale republikk. Etter splittelsen av Tsjekkoslovakia i to land, ble Den hvite løves orden videreført av Tsjekkia. Slovakia har opprettet et eget ordensvesen der ordenen ikke er videreført.
Insignier
Ordensstjernen har åtte tagger og er i sølv. Midtmedaljongen er rød og bærer i midten løven i sølv omgitt av en bord med innskriften «PRAVDA VÍTĚZÍ». Baksiden viser landets store riksvåpen. Størrelsen på ordensstjernen varierer etter grad.
Ordenskjedet består av tjue ledd. Leddene utgjøres av initialene «ČR» for «Česká republika» og mottoet «PRAVDA VÍTĚZÍ».
Ordensbåndet er rødt med hvite striper.
Tildeling
Den hvite løves orden tildeles i dag til tsjekkiske borgere for innsats innenfor politikk og offentlig administrasjon, for fremme av landets økonomi, forskning, teknologi, kunst, kultur og utdanning, samt for fremragende innsats for landets forsvar og sikkerhet. Utenlandske statsborgere kan tildeles ordenen for fremme av Tsjekkia. Det er ingen begrensninger på antallet tildelinger, bortsett fra at ordenens 1. klasse med kjede bare kan tildeles statsoverhoder. Ordenen kan også tildeles posthumt. Tsjekkias president bærer storkors med kjede som embetstegn, men kan, dersom begge kamre i nasjonalforsamlingen bestemmer det, utnevnes til samme grad når presidentperioden er til ende. Ordenstildeling finner sted 1. januar og 28. oktober.
Til sammen 73 personer er tildelt Den hvite løves orden. Det har funnet sted flest tildelinger i 1. klasse, der 21 personer er utnevnt til den ordinære graden og sju personer er tildelt 1. klasse med kjede. Václav Havel er den eneste tsjekker som er tildelt 1. klasse med kjede av Den hvite løves orden. De øvrige mottagere av kjedet er utenlandske presidenter som Jacques Chirac, William Clinton, Aleksander Kwaśniewski, Johannes Rau og Ezer Weizman. Dronning Elisabeth II og kong Juan Carlos I har også mottatt ordenskjedet.
Norske innehavere
Kong Haakon var innehaver av storkors av Den hvite løves orden. Hjalmar Riiser-Larsen var kommandør med stjerne og Olav Rytter offiser.
Beleiringen av Charleston
Beleiringen av Charleston er et av de viktigste slagene som fant sted mot slutten av den amerikanske uavhengighetskrigen hvor britene hadde flyttet sitt fokus mot de sørlige koloniene. Fra 1777 til 1778 hadde britene betydelig suksess, hovedsakelig i staten Georgia og beleiringen av Savannah. Antallet slag som ble vunnet av britene i 1779 økte kraftig året etter da de feide gjennom South og North Carolina.
Den britiske regjeringen sendte Henry Clinton for å lede en komibnert militær– og marine–ekspedisjon sørover etter at de ikke lyktes i å få overtaket i nord i 1779. Han evakuerte Newport, Rhode Island, 25. oktober og forlot New York med den tyske general Wilhelm von Knyphausen. I desember seilte han med 8500 menn for å slutte seg til Marc Prevost i Savannah. Charles Cornwallis slo følge med ham, og senere sluttet Francis Rawdon-Hastings seg til ham slik at styrken var på totalt 14 000 menn. Clinton marsjerte mot Charleston og avskar byen for unnsetning, og etter en lang beleiring tvang han den amerikanske generalen Benjamin Lincoln til å overgi seg den 12. mai. Tapet av byen og dens 5000 soldater var et alvorlig slag mot den amerikanske sak. Den tilsynelatende underkastelsen til South Carolina fulgte. I juni reiste Clinton tilbake til New York City og etterlot Cornwallis med kommandoen, med instruksjoner om å også kue North Carolina.
Sibiredelgran
Sibiredelgran (Abies sibirica) er en art av bartrær som tilhører edelgranslekten (Abies) i furufamilien. Denne arten tilhører seksjon Balsamea sammen med noen østasiatiske og nordamerikanske arter, og den er ganske fjernt beslektet med de andre europeiske edelgranartene
Arten vokser i nordøstlige deler av europeisk Russland vestover omtrent til 38° øst og i Sibir, Kasakhstan, Kirgisistan og Xinjiang i Kina. Treet blir 30–35 meter høyt, og foretrekker elvedaler i 1900–2500 meters høyde.
Trevirket er velduftende og mykt; det brukes i produksjon av parfyme, papir og møbler, men ikke til mer solide konstruksjoner.
Underarten Abies sibirica subsp. semenovii er kun kjent fra Kirgisistan, men kan også finnes på den kinesiske siden av grensa.
Gameshow
Gameshow er en type TV-program som kjennetegnes ved at deltagere konkurrerer om premier eller heder og ære i et TV-studio. Konkurransene gjennomføres ved hjelp av runder basert på kunnskap, gjetting, fysiske utfordringer eller lignende. Det er store forskjeller på ulike typer slike konkurransedrevne programmer i verden, der man går fra det enkle spørreprogrammet Mastermind i Storbritannia til de ekstreme gameshowene i Japan. Rene spørreprogrammer omtales ofte som quiz-programmer.
Game show-sjangeren har også blitt en av de store eksportartiklene innen tv-konsepter, der spesielt amerikanske og britiske konsepter har blitt produsert i lokale varianter over store deler av verden. Amerikanske konsepter, som for eksempel Wheel Of Fortune, har hatt suksess i hjemlandet gjennom en årrekke.
I Norge
Mange av de norske versjonene av denne programtypen er basert på konsepter laget i andre land. Eksempler på dette er Vil du bli millionær?, Deal or No Deal med flere.
Sverre Berglie
Sverre Berglie (født 21. oktober 1910, død 21. august 1985) var en norsk landslagsspiller i fotball og bandy. Han spilte for Drafn og vant NM i bandy i 1933, etter å ha scoret begge finalemålene. For det norske fotballandslaget fikk han i 1934 tre kamper og scoret fem ganger; kun Minotti Bøhn har bedre scoringssnitt. I sin ene B-landskamp (mot Sverige B i 1933) scoret han fire mål.
Berglie spilte én landskamp i bandy, mot Sverige i 1932.
CICERO Senter for klimaforskning
CICERO Senter for klimaforskning (av Center for International Climate and Environmental Research Oslo) er et norsk tverrfaglig forskningsinstitutt. Det ble opprettet av den norske regjeringen i 1990. Det er organisert som en selveiende stiftelse og er en del av Universitetet i Oslos «randsone». Stiftelsen har internasjonal klimaforskning som spesialfelt og tar på seg oppdrag for næringslivet, nasjonale og utenlandske styresmakter. CICERO har et nasjonalt mandat til å formidle klimaforskning og er ansvarlig utgiver av klimatidsskriftet Klima.
Fra formålsparagrafen: «Stiftelsens oppgave er å drive forskning, utredning, rådgivning og informasjon om klimarelaterte globale miljøspørsmål og internasjonal klimapolitikk med sikte på å fremskaffe kunnskap som kan bidra til å redusere klimaproblemet og å styrke det internasjonale klimasamarbeidet.»
CICERO er en del av CIENS – Forskningssenter for miljø og samfunn, og er tilknyttet Universitetet i Oslo gjennom en samarbeidsavtale som definerer CICERO som del av UiOs «randsone». Frem til 2018 lå CICEROs hjemmeside som et underdomene på UiOs domene. Senteret har 70 ansatte, hvorav 40 prosent av forskerne er økonomer, 30 prosent er statsvitere og antropologer og 30 prosent er naturvitere.
CICERO jobber med forsknings- og formidlingsoppdrag finansiert av blant annet Norges forskningsråd og EUs rammeprogrammer. I tillegg utføres forsknings- og konsulentoppdrag for departementer og underliggende etater, næringslivet og nasjonale og internasjonale organisasjoner, blant annet Verdensbanken.
Fra 2008 til 2018 utviklet CICERO tjenesten Shades of Green hvor de tilbød uavhengige vurderinger av investeringsrammeverket til grønne obligasjoner. Tjenesten ble skilt ut i eget datterselskap i 2018 og solgt til S&P Global i 2022.
Norsk institutt for kulturminneforskning
Organisasjon
NIKU består av seks fagavdelinger og stab.
Fagavdelingene er: NIKUs fagansatte er konservatorer, arkeologer, arkitekter, ingeniører, geografer, etnologer, samfunnsvitere, kunsthistorikere, forskere og rådgivere med spesiell kompetanse på kulturarv og kulturminner. Instituttet fokuserer på bygningers kulturhistoriske verdier og tilbyr kunnskap om forvaltning, drift, vedlikehold og utvikling, og gjennomfører bygningsundersøkelser, dateringer, tilstandsvurderinger, sårbarhetsanalyser og fargeundersøkelser. I tillegg har NIKU et lovfestet ansvar for arkeologiske undersøkelser i middelalderbyene i Norge, samt ved kirkebygg, kloster- og borganlegg fra middelalderen.
Tjenesteområder
NIKU hadde ved utgangen av 2022 om lag 100 fast ansatte og har kontorer i Oslo, Bergen, Trondheim, Tromsø og Tønsberg.
NIKU er en del av Miljøalliansen, som er et strategisk samarbeid mellom miljøforskningsinstituttene i Norge. NIKUs nordområdeavdeling i Tromsø er en del av Framsenteret.
Di Derre
Di Derre er et norsk popband bestående av Jo Nesbø (vokal, gitar), Magnus Larsen jr. (bass) og Espen Stenhammer (trommer). Espen Stenhammer overtok som trommeslager etter Sverre Beyer (1958–2002), som døde av kreft. Knut Nesbø (1961–2013) spilte gitar i bandet; Unni Wilhelmsen (vokal, gitar) overtok i 2014.
Historien
Gruppen ble dannet i 1992. Opprinnelsen til navnet er kort og godt at bandet ikke hadde noe navn, slik at følgende ordveksling ofte fant sted når de skulle spille: –Hvem spiller i kveld? –Jo, det er nå de derre … (Her har e-en i De blitt gjort om til -i for å gjøre det mer på dialekten. Men e-en i Derre er der fremdeles i stedet for en -æ, i tilfelle bandet skulle havne på hitlistene i USA). Mange av tekstene omhandler steder, personer og hendelser knyttet til Molde.
Bandet slo gjennom med sitt andre album Kvinner & klær (senere omdøpt til Jenter & Sånn etter krav fra ukebladet KK) i 1994. Albumet er bandets mestselgende med over 190 000 solgte eksemplarer.
I 1996 kom albumet Gym som også ble godt mottatt av publikum. Med sanger som «Vårt korps» og «Faren til Ivar» befestet de inntrykket av å være en popgruppe som lot oppvekst, pubertet og nostalgi prege sangene sine. Den siste plata, Slå meg på! (Popmusikk), ble gitt ut i 1998 og fikk også en rekke gode anmeldelser, blant annet i Dagbladet, som lot den stå til 5 på terningen. Fengende poplåter som «14 kvinner» og tittellåta «Slå meg på» sikret at også denne plata solgte bra.
Siden 1998 har bandet holdt en lav profil med noen få, utvalgte konserter her og der. De holder imidlertid én fast konsert i året – i hjembyen Molde under Moldejazzen. De spiller så å si alltid for fulle hus på hjemmebane. Jo Nesbø er fortsatt en aktiv musiker som turnerer landet rundt med en kassegitar rundt halsen og en bassist ved sin side. Han har gitt ut ett solo-album som ga oss radiohiten «Håp». Han har også gitt ut flere prisbelønnede krimromaner.
Sommeren og høsten 2006 reiste Di Derre på en omfattende avslutningsturné over store deler av landet. I juni 2006 kom de med samleskiva Di beste med Di Derre, som inkluderte et par nye låter. Responsen har vært "overveldende", ifølge bandet selv, og de har spilt for fulle hus blant annet i Bergen og Kristiansund. I forbindelse med Moldejazz skulle bandet avholdt to konserter, som for øvrig ble svært raskt utsolgt. Dagen før første konsert måtte de imidlertid avlyse, da vokalist Jo Nesbø hadde fått halsbetennelse og mistet stemmen.
27. juni 2009 opptrådte bandet på Rogafest på Vaulen, Stavanger.
Bandet fikk Gammleng-prisen i klassen pop i 1996.
Di Derre pleier å holde konsert hver sommer under "to tårn" på øya Jomfruland som ligger utenfor Kragerø, og på Sentrum Scene i desember hvert år.
Henry Winkler
Henry Franklin Winkler (født 30. oktober 1945 i New York i USA) er en amerikansk skuespiller, produsent og regissør. Hans foreldre var tyske jøder som overlevde andre verdenskrig. Han vokste opp på Manhattan og i familiens hus på landet i Lake Mahopac i New York. Han giftet seg med Stacey Weitzman 5. mai 1978, og de har to sønner og en datter.
Richard Belzer er fetteren hans, og han studerte drama på Emerson College i Boston. Da han laget en dokumentar om dysleksi, oppdaget han at han hadde det.
Bredkantet humlesvermer
Bredkantet humlesvermer (Hemaris fuciformis) er en sommerfugl som tilhører familien svermere (Sphingidae). Denne vesle, dagaktive arten har glassklare vinger og en gul og svart, hårete kropp og ligner en humle, men atferden er ganske ulik. Den henger på svirrende vinger fremfor blomstene den suger nektar fra, men må holde seg fast med frambeina. Den er nokså vanlig på Østlandet, forekommer også noen få steder på Vestlandet. Larven lever på arter i leddvedslekta.
Utseende
En middelsstor (vingespenn 46 – 52 mm), tettbygd sommerfugl som har en viss likhet med en humle. Vingene er uten skjell og glassklare, bortsett fra hos nyklekte eksemplarer, som har spredte, grønnlige skjell. Antennene er tykkere mot spissen, ca. 2/3 så lange som forvingene, ytterst med en markert krok. Hodet og brystet er tett kledt med gulbrune hår. Bakkroppen er hovedsakelig kledt med mørkt rødlige hår, men med et ubrudt, gulbrunt belte i den bakerste delen, dette er hvitt på sidene. Bakerst med en markert, svart haledusk. Forvingene har en bred, brunrød ytterkant. Cellen nær fremkanten er delt i to av en lengdeåre, og åren som avslutter cellen ytterst er tykk. Ved roten i den bakerste delen har den et ganske stort felt kledt med gule hår. Bakvingene har en nokså bred, brunrød ytterkant og et ganske stort felt kledt med gule hår langs innerkanten.
Levevis
Som alle humlesvermere flyr den om dagen i solskinn. Den besøker forskjellige blomster, der den henger foran blomstene og stikker sin lange sugesnabel ned i dem. Man kan høre en svak, summende lyd. I motsetning til mange andre svermere holder den seg fast i blomsten med frambeina. Bredkantet humlesvermer flyr fra mai til juli, hyppigst rundt Sankthans.
Queijo São Jorge
Queijo São Jorge (portugisisk) eller São Jorge ost er en tørr ost fra øyen São jorge i den portugisiske øygruppen Asorene. Queijo de São jorge lages av kumelk og har gul farge.
Bredkantet humlesvermer
Utbredelse
Bredkantet humlesvermer finnes fra Nord-Afrika gjennom det meste av Europa og Midtøsten østover til India. I Norge er den nokså vanlig på Østlandet og langs kysten til Kristiansand. Det finnes også en liten, tilsynelatende isolert bestand på Finnøy i Rogaland. Arten er også observert nord for Dovre.
Munkvoll stasjon
Munkvoll holdeplass er en trikkeholdeplass på Munkvoll i Trondheim. Holdeplassen er (per 2022) et stoppested på Gråkallbanen. Stasjonen ble tatt i bruk 18. juli 1924 og var endestasjon frem til 30. mai 1925, da banen ble forlenget til Ugla. Stasjonen har vendesløyfe og møtespor samt kontorer og trikkestall.
Sporveismuseet i Trondheim ligger på stasjonsområdet.
Jabba the Hutt
Jabba the Hutt er en oppdiktet rollefigur som opptrer som gangsterboss på planeten Tatooine i Star Wars, en serie amerikanske eventyrfilmer der handlingen foregår «for lenge siden i en galakse langt, langt borte». Jabba blir nevnt ved navn i den første filmen fra 1977, men vises som et stort, monsterliknende romvesen med deigformet ansikt, bred munn, sløve øyne, korte armer og sneglekropp i Star Wars Episode VI: Jediridderen vender tilbake i 1983.
I «stjernesagaen» er Jabba den gangsteren som romskipskapteinen og fraktmannen Han Solo skylder penger, fordi Solo droppet smuglergodset til Jabba da han så en «stjernecruser», et av romskipene til det onde Imperiet. I Star Wars Episode IV: Et nytt håp (1977) får Solo sin siste mulighet til å betale tilbake pengene han skylder. Jediridderen Obi-Wan Kenobi og romhelten Luke Skywalker er på vei til planeten Alderaan, og Solo og medhjelperen Chewbacca, en gorillaliknende «wookiee», påtar seg oppdraget med å frakte dem for å tjene penger. Før Solo drar, advarer Jabba om at det vil bli utlovet dusør på ham om han ikke betaler gjelden raskt. Uheldigvis har Alderaan blitt ødelagt av krigsplaneten Dødsstjernen, og Solo får ikke til å betale gjelden.
I Star Wars Episode V: Imperiet slår tilbake (1980) utlover Jabba en stor dusør til den som kan bringe Han Solo til han i live. Jabba skjønner at Solo aldri vil betale tilbake det han skylder. Dusørjegeren Boba Fett får hjelp av Imperiet til å fange Han Solo, og han blir frosset ned i karbonitt og fraktet til Jabbas palass på Tatooine.
I Star Wars Episode VI: Jediridderen vender tilbake (1983) blir Han Solo befridd av prinsesse Leia Organa, Luke Skywalker og Lando Calrissian. De blir oppdaget og kastet ned til monsteret Rancor. Jabba tar Leia til fange, men Luke klarer å drepe Rancoren. Jabba planlegger å kaste fangene til den kjøttetende planten Sarlacc, men fangene kommer seg fri, og Jabba blir kvalt av Leia med kjettingen hun er fanget i. Palasset hans blir sprengt, og Luke Skywalker, Leia Organa, Han Solo, Lando Calrissian, Chewbacca og robotene R2-D2 og C-3PO klarer å flykte.
Eksterne lenker
Figuren aus Star Wars
Badminton under Sommer-OL 1996
Badminton var med for andre gang som olympisk øvelse under OL 1996 i Atlanta. Det ble konkurrert om fem olympiske titler. Single og double for både damer og herrer samt en mixeddouble. Sør-Korea ble beste nasjon med to gullmedaljer.
Asiamesterskapet i friidrett 1998
Asiamesterskapet i friidrett 1998 var det tolvte Asiamesterkapet i friidrett, det ble arrangert i Fukuoka i Japan i juli 1998. Det var 22 øvelser for menn og 20 for damer. Kina ble beste nasjon med 26 gullmedaljer foran Japan med fem.
Elimä kommune
Elimä (finsk: Elimäki) er en tidligere kommune i landskapet Kymmenedalen i Finland. Den 1. januar 2009 ble den og kommunene Anjalankoski, Jaala, Kuusankoski og Valkeala sammenslått med Kouvola kommune.
Gerhard Munthe (1919–1997)
Gerhard Frantz Wilhelm Munthe (født 28. januar 1919 i Oslo, død 5. oktober 1997) var en norsk bibliotekar. Han var riksbibliotekar, det vil si leder for Riksbibliotektjenesten (RBT), statens øverste organ for faglig dokumentasjon og fag- og forskningsbibliotek, fra 1975 til 1989.
Ben Kweller (album)
Ben Kweller er Ben Kwellers tredje soloalbum, og ble utgitt 19. september 2006.
Blodtrykk
Blodtrykket er trykket som strømmen av blod utgjør i arteriene i kroppen, og forandrer seg i takt med hvilke «krav» hjertet har når det gjelder blodgjennomstrømningen i kroppen; blodtrykket er som regel lavere når man hviler seg, mens det er høyere når man bedriver fysisk aktivitet.
Det systoliske trykket er det høyeste trykket, og måles når hjertet trekker seg sammen, under systolen. Det laveste trykket, det diastoliske trykket, måles mellom sammentrekningene, i hjertets hvileperiode (diastolen). Forholdet mellom disse to trykkene forteller om motstanden i de mindre arteriene.
Normalt, gjennomsnittlig blodtrykk er 120/80 mmHg. Det systoliske, øverste trykket er toppen av pulsbølgen som angis først, og det laveste trykket, det diastoliske i bunnen av pulsbølgen, angis sist. Hos de fleste vil det bli høyere med alderen. Når overtrykket blir 140-150 eller undertrykket blir 90-100 kaller man det mild hypertensjon. Dersom overtrykket er 160-180, eller undertrykket er 100-110, kalles det moderat hypertensjon. Ytterligere høyere trykk kalles alvorlig hypertensjon. Moderat og alvorlig hypertensjon skal nesten alltid behandles med blodtrykksmedisiner.
Måling
Blodtrykket måles vha. et blodtrykksapparat. Normalt er dette et instrument som består av en mansjett som kan blåses opp, og en måler som angir trykket i mansjetten. Mansjetten festes på overarmen – i samme høyde som hjertet – og blåses opp til blodstrømmen i hovedarterien i armen stopper helt opp. Luften slippes så langsomt ut mens man lytter til turbulensen i blodstrømmen vha. et stetoskop. Når man begynner å høre pulsen som turbulens i blodet, registrerer man det systoliske trykket. Når pulslyden forsvinner, strømmer blodet fritt, og man registrerer det diastoliske trykket.
Siden blodtrykket er høyere når personen står eller går, og det tar tid før blodtrykket normaliserer seg ved hvile, skal pasienter sitte i ro i minst fem minutter før blodtrykket måles og registreres som for høyt. Et normalt lavt blodtrykk kan likevel registreres tidligere.
Måleenhet for blodtrykk
Blodtrykket ble tidligere målt med blodtrykksapparat med en søyle kvikksølv i et glassrør og en skala som viser antall millimeter kvikksølvhøyde, mmHg. "Hg" er betegnelsen på grunnstoffet kvikksølv. Det er nå stadig mer vanlig med en trykkmåler som et aneroidbarometer som viser trykket med en viser på en skala, eller en elektronisk kraftmåler som gir trykket digitalt på en skjerm. Det er innarbeidet, og enerådende å angi trykket i mm kvikksølvhøyde, selv om all annen trykkmåling angis i bar, atmosfære eller pascal. En normalatmosfære er 760 mmHg.
Høyt blodtrykk
Et høyt blodtrykk over lengre tid kalles hypertensjon. En økning i blodtrykket er en normal reaksjon som følge av f.eks. stress og fysisk aktivitet. At noen har «høyt blodtrykk» betyr altså at de også har høyt blodtrykk når de normalt sett ikke burde hatt det, for eksempel når de hviler.
Hos toppidrettsutøvere er det målt blodtrykk langt over 200/100 mmHg under stor belastning, men de vil ha et lavt, normalt blodtrykk kort tid etterpå.
Verdens helseorganisasjon definerer høyt blodtrykk som et systolisk trykk som konstant overstiger 140 mmHg, og 95 mmHg diastolisk. Eldre mennesker kan imidlertid ha et normalt blodtrykk over disse verdiene, da blodtrykket øker med alderen. På samme måte har barn som regel langt lavere blodtrykk.
Symptomer
Normalt sett vil ikke høyt blodtrykk medføre noen symptomer, og blir ikke oppdaget før ved en rutineundersøkelse hos en lege. Alvorlige tilfeller av hypertensjon kan imidlertid medføre hodepine, svimmelhet, pustevansker og synsforstyrrelser.
Forhøyet blodtrykk belaster hjertet og blodårene og fører til økt risiko for hjerneslag og hjerteinfarkt. Høyt blodtrykk over lengre tid kan også føre til skade på nyrene, forandringer i øyets netthinne (retinopati) og forvirrings- og krampetilstander.
Årsak
Forhøyet blodtrykk er på ingen måte uvanlig; man regner med at så mye som 20 % av befolkningen har økt blodtrykk i moderat eller alvorligere grad. Høyt blodtrykk forekommer imidlertid oftere hos menn enn hos kvinner. I tillegg til alder og kjønn er årsakene til forhøyet blodtrykk mange; røyking, fedme, alkohol, arvelighet, stillesittende liv og stress. Disse årsakene kalles essensiell hypertensjon og er årsaken til det høye blodtrykket hos 90 % av de med høyt blodtrykk. Høyt blodtrykk kan også være en indikator på væskemangel/dehydrering. Mange er dehydrerte uten at de er klar over det selv.
Sekundær hypertensjon er årsaken til de resterende 10 % med høyt blodtrykk. Dette er langt alvorligere, og årsakene kan bl.a. være nyresykdommer, binyresykdommer, medfødt innsnøring av hovedpulsåren (coarctatio aortae), svangerskapsforgiftning (preeklampsi), bruk av forskjellige medikamenter (eksempelvis p-piller med østrogeninnhold) og – faktisk – et stort inntak av lakris.
Behandling
I de fleste tilfellene av hypertensjon er det tilstrekkelig å endre livsstil; vektreduksjon, økt fysisk aktivitet, røykeslutt, reduksjon av alkoholinntaket og reduksjon av kaloriinntaket er alle anbefalte metoder.
Lavt blodtrykk
Betegnelsen lavt blodtrykk, hypotensjon, brukes vanligvis om tilstander hvor blodstrømmen til hjernen er så svak at man føler seg svimmel og – eventuelt – besvimer.
Symptomer
Den vanligste formen for lavt blodtrykk, såkalt posturalt eller ortostatisk lavt blodtrykk, merker man om man reiser seg raskt og man føler svimmelhet med det samme. Blodtrykket vil i slike tilfeller som regel stige igjen etter kort tid. Plutselig stopp i inntak av koffein-lignende stimuli som bl.a. finnes i kaffe og te kan gi et midlertidig nedsatt blodtrykk, noe som ofte merkes i form av hodepine, gjerne over noen dager.
Årsak
Ortostatisk blodtrykk kan også være en bivirkning ved bruk av antidepressive eller blodtrykkssenkende medikamenter, samt hos personer med diabetes (pga. svikt i den refleksive blodtrykkskontrollen som følge av en nerveskade). Lavt blodtrykk kan i tillegg være et resultat av høyt blodtap (sjokk), for eksempel etter alvorlige ulykker, og etter hjerteinfarkt eller binyresvikt.
Vasovagalt sjokk
Delen av nervesystemet som ikke styres av bevisstheten, det autonome nervesystemet, er delt i det såkalt sympatiske og det parasympatiske nervesystemet. Ved frykt og spesielle psykiske reaksjoner kan dette nervesystemet utvide blodårene mange steder i kroppen slik at blodtrykket blir lavt og personen besvimer.
Behandling
Behandling foretas avhengig av årsaken til det lave blodtrykket.